CELEX: 31994L0001
Language: ro
Date: 1994-01-06 00:00:00
Title: Directiva 94/1/CE a Comisiei din 6 ianuarie 1994 de adaptare tehnică a Directivei 75/324/CEE a Consiliului privind apropierea legislațiilor statelor membre referitoare la generatoarele de aerosoli

13/Volumul 13
            
            
               RO
            
            
               Jurnalul Ofícial al Uniunii Europene
            
            
               272
            
         31994L0001
   
               L 023/28
            
            
               JURNALUL OFÍCIAL AL UNIUNII EUROPENE
            
            
               
            
         
      DIRECTIVA 94/1/CE A COMISIEI
   
   din 6 ianuarie 1994
   de adaptare tehnică a Directivei 75/324/CEE a Consiliului privind apropierea legislațiilor statelor membre referitoare la generatoarele de aerosoli
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 75/324/CE a Consiliului din 20 mai 1975 privind apropierea legislațiilor statelor membre referitoare la generatoarele de aerosoli (1), astfel cum a fost modificată ultima dată prin Actul de aderare a Spaniei și a Portugaliei, în special articolul 10 alineatul (3),
   întrucât clauza de salvgardare menționată la articolul 10 din Directiva 75/324/CEE a fost aplicată de un stat membru;
   întrucât măsurile de salvgardare adoptate se justifică având în vedere riscurile asociate cu folosirea sporită în generatoarele de aerosoli a unor gaze propulsoare extrem de inflamabile ca înlocuitori ai clorofluorocarburilor (CFC-uri);
   întrucât anumite substanțe și/sau preparate conținute în anumite generatoare de aerosoli sunt deosebit de inflamabile;
   întrucât dispozițiile în vigoare nu sunt suficiente pentru a preveni riscul pentru siguranță reprezentat de generatoarele de aerosoli; întrucât aceste dispoziții ar trebui adaptate în consecință;
   întrucât unele generatoare de aerosoli, deși conțin substanțe și/sau preparate inflamabile, nu prezintă nici un risc de aprindere; întrucât ar trebui să se prevadă o derogare de la anumite cerințe de etichetare;
   întrucât măsurile menționate în prezenta directivă sunt în conformitate cu avizul Comitetului pentru adaptarea la progresul tehnic,
   ADOPTĂ PREZENTA DIRECTIVĂ:
   Articolul 1
   Directiva 75/324/CEE se modifică după cum urmează:
   
               1.
            
            
               Articolul 8 alineatul (1) litera (d) se înlocuiește cu următorul text:
               
                           „(d)
                        
                        
                           detaliile menționate la punctele 2.2 și 2.3 din anexă;”.
                        
                     
         
               2.
            
            
               Se inserează următorul articol după articolul 9:
               „Articolul 9a
               În cazul în care persoana responsabilă pentru comercializarea generatoarelor de aerosoli deține rezultatele testelor sau alte date care dovedesc că, deși aceste generatoare de aerosoli au un conținut inflamabil, ele nu prezintă vreun risc de aprindere în condiții de utilizare normale sau relativ previzibile, aceasta poate decide, pe propria răspundere, să nu aplice dispozițiile de la punctele 2.2 litera (b) și 2.3 litera (b) din anexă.
               Persoana respectivă pune la dispoziția statelor membre o copie a acestor documente.
               În acest caz, cantitatea de material inflamabil conținut în generatorul de aerosoli trebuie specificată clar pe etichetă, sub forma următoarei formulări lizibile și de neșters:
               «X% din masă este inflamabilă»”.
            
         
               3.
            
            
               Anexa se modifică în conformitate cu anexa la prezenta directivă.
            
         Articolul 2
   (1)   Statele membre adoptă și publică actele cu putere de lege și actele administrative necesare pentru a se conforma prezentei directive până la 1 octombrie 1994. Statele membre informează de îndată Comisia cu privire la aceasta.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Statele membre aplică aceste dispoziții de la 1 aprilie 1994.
   (2)   Comisiei îi sunt comunicate de statele membre textele dispozițiilor de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.
   
      Adoptată la Bruxelles, 6 ianuarie 1994.
      
         
            Pentru Comisie
         
         Martin BANGEMANN
         
         
            Membru al Comisiei
         
      
   
   
      (1)  JO L 147, 9.6.1975, p. 40.
   ANEXĂ
   Anexa la Directiva 75/324/CEE se modifică după cum urmează:
   
               (a)
            
            
               Punctul 1.8 se înlocuiește cu următorul text:
               „1.8.   Componente inflamabile
               Prin «componente inflamabile» se înțelege substanțele și preparatele care corespund criteriilor stabilite pentru categoriile «extrem de inflamabil», «foarte inflamabil» și «inflamabil» și enumerate în anexa VI la Directiva 67/548/CEE a Consiliului.
               Proprietățile inflamabile ale componentelor existente în recipient se determină prin metodele specifice descrise în partea A din anexa V la directiva menționată anterior.”
            
         
               (b)
            
            
               Punctul 2.2 se înlocuiește cu următorul text:
               „2.2.   Etichetare
               Fără să aducă atingere directivelor privind clasificarea, ambalarea și etichetarea substanțelor și preparatelor periculoase, în special în ceea ce privește pericolul pentru sănătate și/sau mediu, orice generator de aerosoli trebuie să poarte în mod vizibil următoarele indicații lizibile și de neșters:
               
                           (a)
                        
                        
                           oricare ar fi conținutul:
                           «Recipient sub presiune: a se proteja de lumina soarelui și a nu se expune la temperaturi mai mari de 50 °C. A nu se găuri sau arde, nici după utilizare.»;
                        
                     
                           (b)
                        
                        
                           în cazul în care conținutul este inflamabil în sensul punctului 1.8: simbolul flăcării, după caz, indicația că substanțele și/sau preparatele conținute în generatorul de aerosoli, inclusiv gazul propulsor, sunt inflamabile și expresiile de risc relevante determinate în conformitate cu criteriile de la punctele 2.2.3, 2.2.4 sau 2.2.5 din anexa VI la Directiva 67/548/CEE și, în ceea ce privește simbolul flăcării și indicația pentru pericol, în conformitate cu dispozițiile din anexa II la directiva menționată anterior.
                        
                     2.3.   Mențiuni speciale cu privire la utilizare
               Fără să aducă atingere directivelor privind clasificarea, ambalarea și etichetarea substanțelor și preparatelor periculoase, în special, în ceea ce privește pericolul pentru sănătate și/sau mediu, orice generator de aerosoli trebuie să poarte în mod vizibil următoarele indicații lizibile și de neșters:
               
                           (a)
                        
                        
                           oricare ar fi conținutul: precauții suplimentare de utilizare care să atenționeze consumatorii asupra pericolelor specifice ale produsului;
                        
                     
                           (b)
                        
                        
                           în cazul în care conținutul este inflamabil, următoarele avertizări:
                           
                                       —
                                    
                                    
                                       «A nu se pulveriza spre flacără deschisă sau orice material incandescent.»
                                    
                                 
                                       —
                                    
                                    
                                       «A nu se apropia de surse de aprindere – Fumatul oprit.»
                                    
                                 
                                       —
                                    
                                    
                                       «A nu se lăsa la îndemâna copiilor.»”